**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Приемане на Наредба за изменение на Наредба № 17 за символиката на Община Русе

**УВАЖАЕМИ ОБЩИНСКИ СЪВЕТНИЦИ,**

1. **Причини, които налагат приемането на Наредбата**:

С Решение № 50 прието с Протокол № 4/25.01.2024 г. на Общински съвет – Русе е одобрена структурата на дейност 122 „Общинската администрация” в Община Русе, считано от 01.03.2024 г. Съгласно приложение № 1 към Решението, ресор „Хуманитарни дейности“ не съществува, а е създаден ресор „Образование и култура“.

С оглед изложеното предлагам промени в текстове от Наредба № 17 за символиката на Община Русе (Наредба № 17), с които нормативният акт ще се приведе в съответствие с измененията в структурата на администрацията. Измененията са свързани със заместването на „Зам.-кмет по хуманитарни дейности“ със „Зам.-кмет по образование и култура“, Дирекция „Хуманитарни дейности“ с Дирекция „Образование и култура“ и Директор на Дирекция „Хуманитарни дейности“ с Директор на Дирекция „Образование и култура“.

Едновременно с това предлагам да се коригират конкретни разпоредби от Наредба № 17 с отчитане на направеното изменение на чл. 40 от Правилника за организацията и дейността на Общински съвет – Русе, неговите комисии и взаимодействието му с общинската администрация, прието с Решение №5/05.12.2023 г., като абревиатурите „ПКОН“ и „ПКОНИ“ да се актуализират с „ПКОНИД“ (Постоянна комисия по образование, наука, иновации и дигитализация).

При отразяване на промените, приети с Решение на Общински съвет – Русе № 426/25.03.2021 г. е допусната техническа грешка като в чл. 50, ал. 1 и ал. 2 и в чл. 72, ал. 2 не е променено изписването на „ПКОН“ с „ПКОНИ“ (Постоянна комисия по образование, наука и иновации), към момента изменена на „ПКОНИД“ и в чл. 63, ал. 1, т. 5 от Наредба № 17 не е променено изписването на „ПКК“ с „ПККРВ“ (Постоянна комисия по култура и религиозни въпроси). С настоящото предложение предлагаме да бъдат актуализирани и тези разпоредби.

1. **Цели, които се поставят:**

Предложената наредба за изменение и допълнение на Наредба № 17 осигурява постигане на прецизност при сформиране на комисии и свързаните дейности по определяне на носители на различни почетни отличия и е обвързана с направените промени както в структурата така и в дейността на постоянните комисии към Общински съвет – Русе.

**3.** **Финансови и други средства, необходими за прилагането на новата уредба:**

Финансови средства за прилагане на изменението към наредбата не са необходими.

**4. Очаквани резултати от прилагането:**

Синхронизация между наименованията на ресор, дирекции, комисии и длъжности в общинска администрация и действащите постоянни комисии към Общински съвет – Русе и съответното им посочване в Наредбата.

**5. Анализ за съответствие с правото на Европейския съюз:**

При изготвянето на настоящия проект не се установи той да противоречи на правото на Европейския съюз. Съответствието на предлагания подзаконов нормативен акт с правото на Европейския съюз е обусловено от синхронизирането на действащото българско законодателство с обективната рамка на правото на Европейския съюз, относимо към регулирането на конкретния вид обществени отношения. Доколкото настоящият проект има за предмет приемане на нормативен акт, който подлежи на издаване на основание чл. 21, ал. 2 от ЗМСМА от Общински съвет – Русе като орган на местно самоуправление, то той е съобразен с разпоредбите на „Европейската харта за местното самоуправление”.

Във връзка с чл. 26, ал. 2 и ал. 3 от Закона за нормативните актове и задължението за провеждане на обществени консултации и за публикуване на Проекта за приемане на нормативен акт с цел информиране на населението и прозрачност в действията на институциите в 30-дневен срок от публикуване на настоящото на интернет страницата на общината и/или общинския съвет, се приемат предложения и становища, относно така изготвения проект за приемане на Наредба за изменение на Наредба № 17 за символиката на Община Русе.

Предвид гореизложеното и на основание чл. 63, ал.1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното:

**РЕШЕНИЕ**

На основание чл. 79 от АПК, чл. 21, ал. 2, във връзка с ал. 1, т. 23 и чл. 17, ал. 1, т. 3 и т. 5 от Закона за местното самоуправление и местната администрация, във връзка с чл. 18, ал.2, т.7 от Закона за закрила и развитие на културата, Общински съвет - Русе реши:

1. Приема Наредба за изменение на Наредба № 17 за символиката на Община Русе, както следва:

**§ 1.** Навсякъде в Наредба № 17 текстът „Зам.-кмет по хуманитарни дейности“ се заменя с текста „Зам.-кмет по образование и култура“.

**§ 2.** Навсякъде в Наредба № 17 текстът „Хуманитарни дейности“ се заменя с текста „Образование и култура“.

**§ 3.** Навсякъде в Наредба № 17 абревиатурата „ПКОН“ и „ПКОНИ“ се заменя с „ПКОНИД“.

**§ 4.** В чл. 63, ал. 1, т. 5 текстът „ПКК“ се заменя с „ПККРВ“.

§ 5. Преходни и заключителни разпоредби

Настоящата Наредба за изменение на Наредба № 17 за символиката на Община Русе влиза в сила от момента на нейното приемане.

**Вносител,**

**ПЕНЧО МИЛКОВ**

*Кмет на Община Русе*