**ДО**

**ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**ОТ**

**ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО**: *Промяна на списъка на лицата и длъжностите, имащи право на транспортни разходи, съгласно чл. 38 ал.1 т.2 от ПМС №13/29.01.2024 г. за изпълнението на държавния бюджет на Република България за 2024 година, утвърден с Решение на Общински съвет № 119, прието с Протокол №05/16.02.2024 г.- Приложение № 18*

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с чл. 38 ал.1 т.2 от ПМС №13/29.01.2024 г*.* и постъпил доклад от кмета на км. Ново село, предлагам на вниманието Ви за обсъждане и утвърждаване промяна на Приложение №18 Списък на лицата и длъжностите, имащи право на транспортни разходи, както следва:

***Чл. 38, ал. 1, т.2 За пътувания от местоживеене до месторабота и обратно***

**Кметство Ново село**

***Добавя се:***

1. Рюкие Мъстънова Силянова – главен експерт в Кметство Ново село

Лицето живее в с. Ястребово и ежедневно пътува до местоработата си и обратно. Ползва личен автомобил „Фолксваген пасат“. Предлагам да бъдат признати транспортни разходи в размер на 80% от действително извършените. Ориентировъчната стойност на разхода за месец /21 дни/, при цена на горивото на Петрол АД за м.04.2024 г. – 2,76 лв. за литър дизел е 57,96 лв. В случай че лицето ползва обществен транспорт, разхода за 21 дни би възлязъл на 168 лв. /цена на билети в едната посока 2 лв.-от с. Ястребово до с. Червена вода и 2 лв. от с. Червена вода до с. Ново село/

Във връзка с гореизложеното и на основание чл. 63 ал.1 от Правилника за организацията и дейността на Общински съвет–Русе, неговите комисии и взаимодействието му с Общинската администрация, предлагам Общинският съвет да вземе следното

# РЕШЕНИЕ:

На основание чл. 21, ал. 2 във връзка с чл. 21, ал. 1, т. 6 от ЗМСМА, чл.35, ал.1, т. 2 от Постановление №13 от 29.01.2024 година за изпълнението на държавния бюджет на Република България за 2024 г., Общински съвет – Русе.

**Р Е Ш И:**

Утвърждава промяна на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет № 119, прието с Протокол №5/16.02.2024 г., както следва:

***Чл. 38, ал. 1, т.2 За пътувания от местоживеене до месторабота и обратно***

**Кметство Ново село**

***Добавя се:***

1. Рюкие Мъстънова Силянова – главен експерт в Кметство Ново село - 80% от действително извършените транспортни разходи с личен автомобил.

**ПЕНЧО МИЛКОВ**

*Кмет на Община Русе*

Съгласували:

**ДИМИТЪР ГЕНКОВ**

*Секретар на Община Русе*

**ЕЛЕНА ТОДОРОВА**

*Директор на дирекция ПД*

**ПЛАМЕН ПЕТКОВ**

*Ст. юрисконсулт отдел ПНО*

**ЕМИЛИЯ ПЕНЕВА**

*Директор на дирекция ФСД*

Подготвил:

**ЙОАННА ДЖАМБАЗОВА**

*Началник отдел „Бюджет“*