**До**

**Общински съвет**

**Русе**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Прехвърляне на общински недвижим имот, представляващ придаваем терен от 13 кв. м., по улична регулация от ПИ с идентификатор 63427.9.1148, срещу отнемане от частния ПИ 63427.9.972. на терен от 12 кв. м. за образуване на ново УПИ I - 972, кв. 18, „Долапите“, гр. Русе, Община Русе.

**Уважаеми общински съветници,**

В Община Русе е постъпило заявление вх. №94Е-1916-1/13.02.2024 г. от Елица Накова за закупуване на общински недвижим имот в град Русе, представляващ придаваем терен по улична регулация, с площ от 13 кв. м., от ПИ с идентификатор 63427.9.1148, който да се приобщи към УПИ I - 972 в кв. 18, по плана на кв. „Долапите“ с адрес град Русе, Община Русе, ул. „Свиленград“ №1.

Съгласно Нотариален акт за продажба на недвижим имот № 106, том II, рег. №4480, дело №187/11.05.2023 г. по описа на Георги Георгиев – Нотариус с район на действие Русенски районен съд, вписан под № 221 в регистъра на Нотариалната камара, Елица Накова е собственик на поземлен имот с идентификатор 63427.9.972 по Кадастралната карта и кадастралните регистри /КККР/ на град Русе, одобрени със Заповед №РД-18-71/24.11.2006 г. с адрес: град Русе, кв. “Долапите“, ул. „Свиленград“ №1, целият с площ от 397 кв. м., трайно предназначение на територията: Урбанизирана, начин на трайно ползване: Ниско застрояване (до 10м), заедно с построените в него: двуетажна жилищна сграда с идентификатор 63427.9.972.3 по КККР на град Русе, със застоена площ от 68 кв. м. и едноетажна сграда с идентификатор 63427.9.972.4 със застроена площ 19 кв. м. с предназначение: Друг вид сграда за обитаване.

Изработена е скица-проект за поземлен имот с идентификатор 63427.9.972 по КККР на град Русе, в кв.18, кв. „Долапите“ за образуване на нов **УПИ I- 972,** в кв. 18 по имотните граници, при запазване на одобрената улична регулация, със съответните придаваеми части, както следва:

- Към частния новобразуван **УПИ I- 972**, в кв. 18се придават 13 кв. м. по улична регулация от общинския поземлен имот /ПИ/ с идентификатор 63427.9.1148 – ул. „Свиленград“, град Русе, Община Русе

- От частния новобразуван **УПИ I- 972,** в кв. 18се отнемат 12 кв. м .и се придават към общинския поземлен имот /ПИ/ с идентификатор 63427.9.1150 – ул. „Говедарци“, град Русе.

Съобразно Заповед №РД-1509/30.04.2003 г. на Кмета на Община Русе е одобрен ПУР-ПР за кв. 18, по плана на кв. „Долапите“, включително и за ПИ 63427.9.972, за който е отреден **УПИ I - 972** откв.18. Към момента одобрената регулация не е приложена.

Площта на новото УПИ – I-972 е398 кв. м.

С протокол №3/18.03.2024 г. Комисията по общинска собственост дава съгласие за стартиране на процедура по прехвърляне на придаваем терен по улична регулация, към частният имот, срещу отнемане на част от имота частна собственост и придаването му към общинския уличен терен.

Пазарната цена на придаваемата площ – общинска собственост, от 13 кв. м., приобщена към **УПИ I- 972**, в кв. 18, определена от лицензиран оценител е в размер **на 241,80 лева** (двеста четиридесет и един лева и осемдесет стотинки) без дължими данъци и такси.

Данъчната оценка на придаваемата площ, общинска собственост от 13 кв. м., приобщена към **УПИ I - 972**, в кв. 18, съгласно удостоверение изх.№6806002545, издадено от Дирекция МДТ при Община Русе е в размер на **274.30** лева(двеста седемдесет и четири лева и тридесет стотинки).

Стойността на имота,определена по нормативен метод, определена съгласно Решение №964/16.09.2010 г. е в размер на **127,14** лева (сто двадесет и седем лева и четиринадесет стотинки) без дължими данъци и такси

Пазарната цена на придаваемата част от новообразуван, **УПИ I - 972**, с площ 12 кв.м. собственост на Елица Накова в кв. 18 гр. Русе, кв. „Долапите“, ул. „Свиленград“ №1, е в размер на **223,20** лева (двеста двадесет и три лева и двадесет стотинки) без дължими данъци и такси.

Данъчната оценка на придаваемата площ, от УПИ I- 972, с площ 12 кв. м. собственост на Елица Накова в кв. 18 гр. Русе, кв. „Долапите“, ул. „Свиленград“ №1, съгласно Удостоверение с Изх. № 6806002723/04.04.2024г., издадено от дирекция „Местни данъци и такси“ при Община Русе е в размер на 170,54 лева (сто и седемдесет лева и петдесет и четири стотинки).

Предложеното разпореждане е включено в утвърдената „Годишна програма за управление и разпореждане с общински имоти през 2024 година“.

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното:

**Р Е Ш Е Н И Е:**

На основание чл. 21, ал. 1, т. 8 и чл. 21, ал. 2, от Закона за местното самоуправление и местната администрация, §22, ал. 1, т. 1, буква „б“ от ЗР от ЗУТ, чл.6, ал. 1, и ал.3 от ЗОС, чл. 34, ал. 2 от ЗОС. Протокол №3 от 18.03.2024 г. на Комисията по общинска собственост, скица - предложение за придаваемо място по улична регулация, съобразно предвижданията на ПУП, одобрен със Заповед №1509/30.04.2003 г. на Кмета на Община Русе, Общински съвет Русе **реши:**

1. **Обявява придаваем терен с площ от 13 кв. м.** по улична регулация от /ПИ/ поземлен имот с идентификатор 63427.9.1148 – ул. “Свиленград“, по КККР на град Русе, Община Русе, трайно предназначение на територията: Урбанизирана, начин на трайно ползване: За второстепенна улица, придавани към /ПИ/ поземлен имот с идентификатор 63427.9.972 по КККР на град Русе, за образуване на **УПИ I - 972,** в кв.18**,** по плана на град Русе **за частна общинска собственост.**
2. **Да се продаде общинска част**, представляваща придаваем терен от 13 кв.м.

по улична регулация от /ПИ/ поземлен имот с идентификатор 63427.9.1148 – ул. “Свиленград“, гр. Русе, кв. “Долапите“, Община Русе, към поземлен имот с идентификатор 63427.9.972 собственост на Елица Накова за прилагане на одобрената регулация и образуване на **УПИ I- 972** в кв.18по плана на град Русе, на стойност **274,30** лева (двеста седемдесет и четири лева и тридесет стотинки) без дължими данъци и такси.

3. Да се придобият от Община Русе 12 кв. м. - от поземлен имот с идентификатор 63427.9.972 по Кадастрална карта и кадастралните регистри на град Русе, с адрес: ул. “Свиленград“№ 1, собственост на Елица Накова, които да се приобщят към общински поземлен имот с идентификатор 63427.9.1150 – ул. “Говедарци“, срещу заплащане на цена в размер на 223,20 лева (двеста двадесет и три лева и двадесет стотинки) без дължими данъци и такси.

След погасяване на насрещните вземания на страните до размера на по-малкото, във връзка с прехвърляните придаваеми части от описаните имоти, при условията на чл. 103, ал. 1 и чл. 104 от ЗЗД, Елица Накова **да заплати на Община Русе** цена в размер на **51,10** лева /петдесет и един лева и десет стотинки/ заедно с дължимите данъци и такси.

4. Решението подлежи на оспорване чрез Общински съвет - Русе пред Административен съд – Русе, в 14-дневен срок от съобщаването му.

**Приложения:** 1. Копие на заявление вх. №94Е-1916-1/13.02.2024 г.;

2. Копие на НА №106/11.05.2023 г.;

3. Скица – предложение;

4. Копие на скица;

5. Копие на Удостоверение МТД №606002545/ 28.03.2024;

6. Копие от Протокол №3/18.03.2024 г. на КОС]

7. Копие на експертна оценка.

**ВНОСИТЕЛ,**

**ПЕНЧО МИЛКОВ**

*Кмет на Община Русе*