**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имот - частна общинска собственост, за нуждите на Сдружение „Пенсионерски клуб Калина"

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи заявление от Красимира Маринова, като председател на УС на СДРУЖЕНИЕ „ПЕНСИОНЕРСКИ КЛУБ КАЛИНА", ЕИК207531429, с молба да бъде предоставено под наем, за нуждите на сдружението, помещение – общинска собственост. Към настоящия момент Община Русе разполага със следното свободно такова: самостоятелен обект в сграда с идентификатор по КККР на гр. Русе 63427.7.56.2.12,с площ 74,00 кв. м, брой нива на обекта – едно, с предназначение на самостоятелния обект за културна и обществена дейност, намиращ се в сграда с идентификатор по КККР на гр. Русе 63427.7.56.2, разположена в поземлен имот с идентификатор 63427.7.56, с административен адрес гр. Русе, ул. „Захари Стоянов“ №5, ет. 0, предмет на АЧОС №11074 от 07.05.2024 г.

Сдружение „Пенсионерски клуб Калина" е юридическо лице с нестопанска цел, регистрирано за осъществяване на дейност в обществена полза.

Целите на сдружението са Защита на интересите, престижа и достойнството на хората от третата възраст, постигане на справедливо пенсиониране и социално осигуряване за издигане социалния статус на пенсионера и неговото социално и икономическо интегриране в обществото, полагане на грижи за социално слабите, инвалидите и самотните, поддържане и подобряване на социалните контакти, интеграцията и жизнения стандарт на хората от третата възраст, издигане на социалния статус на пенсионера и неговото интегриране в обществото, съхраняване на българските традиции, обичаи и нрави и предаването им на подрастващото поколение и други.

Отдаването под наем на имоти - частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе. Предоставени са необходимите документи, удостоверяващи регистрацията на Сдружението и изпълнението на специалните нормативни изисквания.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т. 19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от седем години, като клуб, на Сдружение „Пенсионерски клуб Калина", ЕИК 207531429, самостоятелен обект в сграда с идентификатор по КККР на гр. Русе 63427.7.56.2.12,с площ 74,00 кв. м, брой нива на обекта – едно, с предназначение на самостоятелния обект за културна и обществена дейност, намиращ се в сграда с идентификатор по КККР на гр. Русе 63427.7.56.2, разположена в поземлен имот с идентификатор 63427.7.56, с административен адрес гр. Русе, ул. „Захари Стоянов“ №5, ет. 0, предмет на АЧОС №11074 от 07.05.2024 г. срещу заплащане на месечна наемна цена в размер на **55,00 лв**. **(петдесет и пет лева)** без включен ДДС.

Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Приложения**:

**1.** Копие на Заявление с рег. индекс 63-493-2/ 18.10.2024 г.;

**2.** Копие на АЧОС №11074 от 07.05.2024 г.

**3.** Копие на схема на самостоятелният обект в сграда;

Предложил,

**ПЕНЧО МИЛКОВ**

*Кмет на Община Русе*